《秋兴》
宋代·方一夔

笑呼筇竹过溪东，摵摵秋声到井桐。落日远山疑有雨，孤村古树欲攒空。

贪嘶马饱衔花草，趁食鱼肥堕水虫。归对书檠人不寐，乡愁怕入梦魂中。

作者简介：宋元之际严州淳安人，一名夔，字时佐，自号知非子。方逢辰孙。以荐领教郡庠，未几退，隐富山，授徒讲学，学者称为富山先生。有《富山遗稿》。